徐彦登（），字允贤，号景雍，浙江杭州府仁和县人，明朝政治人物。
生平.因其附籍湖州府德清县，故建坊于德清长桥，曰“天朝耳目坊”。父徐行可，号荆石，监例光禄寺署丞。以子彦登贵，赠御史。万历十年（1582年）壬午科乡试举人，十七年（1589年）登己丑科进士。选翰林院庶吉士。出为山东道监察御史，视事西城，威名骤张。无何，奉命按治陕西茶法。既报命，当按吴中，辞以地逼得广西。将发矣，会有以筐篚事，劾巡抚四川都御史王继光者，语逮彦登。遂谢病归。未数月，暴疾发，卧一日，卒。年四十。着《大雅堂集》